# Oppgave 2 (Datasett: tillit.RData)

Datasett ligger på github, last ned til working directory, og bruk load(Seminar2.Rdata) for å laste inn. Forsøk å løse omkodingsoppgavene med ifelse() og mean(), før du ser på løsningsforslaget. Gjør gjerne oppgavene sammen med medstudenter.

Hensikt: Vise OLS-regresjon og omkodinger.

1. Vis hvordan du gjennomfører en regresjonsanalyse med tillit som avhengig variabel og sosial status som uavhengig. Hvor mange respondenter ligger til grunn for analysen? Tolk konstantleddet, variabel-koeffisienten og R2.
2. Vis hvordan du får frem et spredningsdiagram for relasjonen mellom tillit og sosial status.
3. Vis hvordan du gjennomfør en regresjonsanalyse med tillit som AV og med sosial status og UTD2 som UV og tolk resultatet.
4. Vis hvordan du finner gjennomsnittet og standardavviket til sosial status. Oppgi verdien på gjennomsnittet.
5. Vis hvordan du oppretter en variabel (sosstat.ms) for sentrert sosial status. Hva skal verdiene til gjennomsnittet og standardavviket til denne variabelen være?
6. Vis hvordan du oppretter en variabel utd3 for utdanning slik at: utd3 = 1: Grunnskole

utd3 = 2: Mer enn grunnskole, men mindre enn ett år

på universitet / høgskole

utd3 = 3: Minst ett år på universitet/høgskole

1. Vis hvordan du oppretter variabler for samspill mellom sosial status og utdanning (3-delt) i regresjonsanalyse.
2. Vis hvordan du gjennomfør en regresjonsanalyse med tillit som AV og med sosial status, utdanning og samspill mellom sosial status og utdanning som UV. Gjør kort rede for relasjonen mellom tillit og sosial status i lys av samspill mellom sosial status og utdanning.
3. Ta vare på datasettet og scriptet.

Tilleggsoppgave for de ivrige:

Plot samspillseffektene med sosial status på x-aksen ved hjelp av ggplot, og tilleggnotat om plotting av regresjon

Oppgaven er en svært lett modifisering av oppgaven til 2. seminar Knut-Andreas Cristophersen laget til seminarene i fjor.